 Ìsọrí: Ìjọba Ògùn fẹ  bá ọlọọpàá ṣẹjọ lórí ẹsùn ìpànìyàn lásìkò ìwọde SARS : Gómìnà ìpínlẹ Ògùn, Ọmọọba Dàpọ Abíọdún, ti sọ pé ìjọba òun yóò bá àwọn ọlọpàá mẹrin kan ṣe ẹjọ lórí ẹsùn ìpànìyàn, èyí tó kàn wọn lórí ikú àwọn aráàlú kan lásìkò ìwọde ìfòpin sí SARS tó wáyé lọsẹ tó kọjá.Ọjọ kejìlélógún, oṣù kẹwàá yìí, ni Abíọdún sọ èyí di mímọ, bẹẹ ló fi orúkọ àwọn ọlọpàá náà ledé. Ẹni àkọkọ nínú wọn tí ẹjọ ìpànìyàn rẹ yóò kọkọ wáyé ni Ìnspẹkítọ Wàsíù Lawal. Ọjọ kẹwàá, oṣù kọkànlá, ni ìgbẹjọ ẹsùn ìpànìyàn rẹ yóò wáyé ní ilé-ẹjọ gíga ìpínlẹ Ògùn, ẹka ti Ìpókìà.Ọlọpàá kejì tí yóò jẹjọ ìṣeeṣí-pànìyàn ni Okoi Obi. Ọjọ kejì, oṣù kẹjìlá, ọdún 2020 yìí, ni ìgbẹjọ tiẹ yóò wáyé. Ẹka ilé-ẹjọ gíga Ìjẹbú-Òde ni wọn yóò sì ti gbọ ẹjọ tiẹ.Ìnspẹkítọ Níyì Ògúnsorò ni ọlọpàá kẹta tí ìjọbà lóun yóò bá ṣẹjọ ìpànìyàn. Bó tilẹ jẹ pé wọn kò tí ì gbé ọjọ tí yóò fojú kan kóòtù jáde ní tiẹ, kóòtù gíga nílùú Abẹòkúta ni wọn sọ pé òun yóò ti jẹjọ.Ẹnì kẹrin nínú àwọn ọlọpàá náà ni wọn pe orúkọ ẹ ní Ìnspẹkítọ Ahmed Mohammed. Ẹsùn ìpànìyàn ni wọn fi  kan òun náà. Ẹka ilé-ẹjọ gíga tó wà ńÌlàró ni gómìnà sọ pé ẹjọ tiẹ yóò ti wáyé, bó tilẹ jẹ pé wọn kò tí ì kéde ọjọ tí yóò fojú ba kóòtù lásìkò tí a parí ìròyìn yìí.Ìjọba ìpínlẹ Ògùn wá rọ àwọn aráàlú láti máa fọkàn bá àwọn ẹjọ yìí bọ, kí wọn sì má ṣe gbàgbé láti dá sí i bí wọn bá ní ẹrí tó nípọn.Àtẹjáde tí gómìnà fi sọ ọrọ yìí di mímọ tẹsíwájú pé káwọn aráàlú fi ìwé ìfìsùn lórí ìyà àìtọ tó bá jẹ wọn lásìkò ìwọde náà ṣọwọ sí ìgbìmọ tó ń rí sí ẹsùn bíi èyí tí ìjọba ti gbé kalẹ nípìnlẹ Ògùn, tí wọn sì ti bẹrẹ iṣẹ ní pẹrẹwu.Béèyàn bá wá fẹ bá àwọn olùgbèjà yìí sọrọ lórí fóònù, èyi ní àwọn nọḿbà ẹrọ ìbánisọrọ tíjọba fi síta :07080601223, 07080601224  àti 07080601225. 